VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS R. MAIŠIAGALOS LIETUVOS DIDŽIOJO KUNIGAIKŠČIO ALGIRDO GIMNAZIJOS NUOSTATŲ PATVIRTINIMO

2022 m. kovo 25 d. Nr. T3-66

Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, atsižvelgdama į Vilniaus r. Maišiagalos Lietuvos didžiojo kunigaikščio Algirdo gimnazijos 2022 m. vasario 22 d. prašymą Nr. S-20, Vilniaus rajono savivaldybės taryba nusprendžia:

1.	Patvirtinti Vilniaus r. Maišiagalos Lietuvos didžiojo kunigaikščio Algirdo gimnazijos nuostatus (pridedama).

2.	Įgalioti Vilniaus r. Maišiagalos Lietuvos didžiojo kunigaikščio Algirdo gimnazijos direktorių pasirašyti Vilniaus r. Maišiagalos Lietuvos didžiojo kunigaikščio Algirdo gimnazijos nuostatus, įregistruoti juos Juridinių asmenų registre bei atlikti kitus su tuo susijusius veiksmus teisės aktų nustatyta tvarka.

3.	Pripažinti netekusiu galios nuo 1 punkte patvirtintų nuostatų įregistravimo Juridinių asmenų registre dienos Vilniaus rajono savivaldybės tarybos 2019 m. birželio 28 d. sprendimo Nr. T3-245 „Dėl Vilniaus r. Maišiagalos Lietuvos didžiojo kunigaikščio Algirdo gimnazijos nuostatų patvirtinimo“ 1 punktą.

4.	Šį sprendimą teisės aktų nustatyta tvarka paskelbti Teisės aktų registre ir Savivaldybės tinklalapyje.

Savivaldybės merė	Marija Rekst

PATVIRTINTA

Vilniaus rajono savivaldybės tarybos

2022 m. kovo 25 d.

sprendimu Nr. T3-66

VILNIAUS R. MAIŠIAGALOS LIETUVOS DIDŽIOJO KUNIGAIKŠČIO ALGIRDO GIMNAZIJOS NUOSTATAI

I SKYRIUS

BENDROSIOS NUOSTATOS

1. Vilniaus r. Maišiagalos Lietuvos didžiojo kunigaikščio Algirdo gimnazijos nuostatai (toliau – Nuostatai) reglamentuoja Vilniaus r. Maišiagalos Lietuvos didžiojo kunigaikščio Algirdo gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, tipą, pagrindinę paskirtį, mokymo kalbą ir mokymo formas, veiklos teisinį pagrindą, veiklos sritis ir rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldos organizavimą, darbuotojų priėmimo į darbą, jų darbo apmokėjimo tvarką ir atestaciją, turto, lėšų naudojimo tvarką ir finansinės veiklos kontrolę, reorganizavimo, likvidavimo ir pertvarkymo tvarką ir kt.

2. Oficialusis Gimnazijos pavadinimas – Vilniaus r. Maišiagalos Lietuvos didžiojo kunigaikščio Algirdo gimnazija.

2.1. Trumpasis pavadinimas – Maišiagalos Algirdo gimnazija.

2.2. Juridinio asmens kodas – 191315633.

3. Mokyklos įsteigimo data: 1992 m. gegužės 4 d. įsteigta Maišiagalos 2-oji vidurinė mokykla, 1995 m. kovo 2 d. jai suteiktas Lietuvos didžiojo kunigaikščio Algirdo vardas. Lietuvos Respublikos švietimo ir mokslo ministro 2014 m. gegužės 6 d. įsakymu Nr. V-384 akredituota Vilniaus r. Maišiagalos Lietuvos didžiojo kunigaikščio Algirdo vidurinės mokyklos vykdoma vidurinio ugdymo programa, Vilniaus rajono savivaldybės tarybos 2014 m. gegužės 30 d. sprendimu Nr. T3-174 suteiktas gimnazijos statusas.

4. Gimnazijos teisinė forma – biudžetinė įstaiga.

5. Gimnazijos priklausomybė – savivaldybės mokykla.

6. Gimnazijos savininkas – Vilniaus rajono savivaldybė (toliau – Savininkas), kodas – 111104987, adresas – Rinktinės g. 50, LT-09318 Vilnius.

7. Gimnazijos savininko teises ir pareigas įgyvendinanti institucija – Vilniaus rajono savivaldybės taryba, kuri:

7.1. tvirtina Gimnazijos nuostatus;

7.2. priima sprendimą dėl Gimnazijos buveinės pakeitimo;

7.3. priima sprendimą dėl Gimnazijos pertvarkymo, reorganizavimo ar likvidavimo;

7.4. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

7.5. priima sprendimą dėl Gimnazijos skyrių steigimo ir jų veiklos nutraukimo;

7.6. sprendžia kitus Lietuvos Respublikos biudžetinių įstaigų įstatyme, kituose įstatymuose ir Gimnazijos nuostatuose jos kompetencijai priskirtus klausimus.

8. Gimnazijos buveinė – Vilniaus g. 15A, Maišiagalos mstl., Maišiagalos sen., LT-14242 Vilniaus r.

9. Gimnazijos grupė – bendrojo ugdymo mokykla.

10. Mokyklos tipas – gimnazija.

11. Pagrindinė Gimnazijos paskirtis – gimnazijos tipo gimnazija visų amžiaus tarpsnių vaikams.

12. Gimnazijos mokymo kalba – lietuvių.

13. Mokymo formos – grupinio ir pavienio mokymosi.

14. Mokymo proceso organizavimo būdai – kasdienis, savarankiškas, nuotolinis. Grupinio mokymosi forma įgyvendinama kasdieniu ir/ar nuotoliniu mokymo proceso organizavimo būdais. Pavienio mokymosi forma įgyvendinama savarankišku ir/ar nuotoliniu mokymo proceso organizavimo būdu. Mokiniai, dėl ligos ar patologinės būklės negalintys mokytis Gimnazijoje, mokomi namuose savarankišku mokymo proceso organizavimo būdu (pavienio mokymosi forma) ar (ir) nuotoliniu mokymo organizavimo būdu (grupine ar paviene mokymosi forma).

15. Vykdomos švietimo programos – priešmokyklinio ugdymo, pradinio ugdymo, pagrindinio ugdymo, vidurinio ugdymo ir neformaliojo švietimo. Išduodami mokymosi pasiekimus įteisinantys dokumentai: pradinio ugdymo pasiekimų pažymėjimas, pradinio išsilavinimo pažymėjimas, pažymėjimas, pagrindinio ugdymo pasiekimų pažymėjimas, pagrindinio išsilavinimo pažymėjimas, brandos atestatas ir brandos atestato priedas.

16. Gimnazija yra viešasis juridinis asmuo, turintis antspaudą su Vilniaus rajono savivaldybės herbu ir savo pavadinimu, sąskaitas Lietuvos Respublikos įregistruotuose bankuose, atributiką, gimnazijos vėliavą. Gimnazijai suteiktas paramos gavėjo statusas. Gimnazija savo veiklą grindžia Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo bei kitais įstatymais, Lietuvos Respublikos Vyriausybės nutarimais, Švietimo, mokslo ir sporto ministro įsakymais, Vilniaus rajono savivaldybės tarybos sprendimais, Vilniaus rajono savivaldybės administracijos direktoriaus ir Švietimo skyriaus įsakymais, kitais teisės aktais bei šiais nuostatais.

II SKYRIUS

GIMNAZIJOS VEIKLOS SRITIS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

17. Gimnazijos veiklos sritis – švietimas, kodas 85.

18. Gimnazijos pagrindinė švietimo veiklos rūšis – vidurinis ugdymas, kodas 85.31.20.

19. Kitos Gimnazijos švietimo veiklos rūšys:

19.1. priešmokyklinio amžiaus vaikų ugdymas, kodas 85.10.20;

19.2. pradinis ugdymas, kodas 85.20;

19.3. pagrindinis ugdymas, kodas 85.31.10.

19.4. sportinis ir rekreacinis švietimas, kodas 85.51;

19.5. kultūrinis švietimas, kodas 85.52;

19.6. kitas, niekur nepriskirtas, švietimas, kodas 85.59;

19.7. švietimui būdingų paslaugų veikla, kodas 85.60.

20. Kitos gimnazijos ne švietimo veiklos rūšys:

20.1. nuosavo arba nuomojamo nekilnojamojo turto nuoma ir eksploatavimas, kodas 68.20;

20.2. vaikų poilsio stovyklų veikla, kodas 55.20.20;

20.3. kitų maitinimo paslaugų teikimas, kodas 56.29;

20.4. kita informacinių technologijų ir kompiuterių paslaugų veikla, kodas 62.09;

20.5. ekskursijų organizatorių veikla, kodas 79.12;

20.6. kita žmonių sveikatos priežiūros veikla, kodas 86.90;

20.7. kita pramogų ir poilsio organizavimo veikla, kodas 93.29;

20.8. kita, niekur kitur nepriskirta, nesusijusi su apgyvendinimu socialinio darbo veikla, kodas 88.99;

20.9. bibliotekų ir archyvų veikla, kodas 91.01.

21. Gimnazijos tikslas: – teikti kokybišką Lietuvos Respublikos švietimo, mokslo ir sporto ministerijos patvirtintas Bendrąsias programas atitinkantį išsilavinimą, ugdyti kūrybingą, atsakingą Lietuvos pilietį, įgijusį kompetencijų, būtinų sėkmingai integracijai ir mokymuisi visą gyvenimą, kurti pasididžiavimą Gimnazija bei Lietuvos valstybe skatinančią aplinką.

22. Gimnazijos veiklos uždaviniai:

22.1. formuoti ir įgyvendinti ugdymo turinį pagal Lietuvos Respublikos švietimo, mokslo ir sporto ministerijos patvirtintas Bendrąsias programas;

22.2. paisyti mokinių poreikių įvairovės, atsižvelgiant į ją koreguoti ugdymo turinį, siūlyti ir taikyti skirtingus mokymo būdus bei metodus;

22.3. sudaryti sveikas ir saugias ugdymosi sąlygas, užtikrinti savitarpio pagarba bei tolerancija grįstą bendravimą, ugdyti bendruomeniškumo jausmą;

22.4. sudaryti sąlygas visiems bendruomenės nariams ugdytis individualius mokslinius bei kūrybinius gebėjimus;

22.5. sudaryti sąlygas mokinių saviraiškai;

22.6. modernizuoti ugdymosi aplinką;

22.7. skatinti mokytojų kvalifikacijos kėlimą.

23. Gimnazijos funkcijos:

23.1. vykdo priešmokyklinio, pradinio, pagrindinio bei vidurinio ugdymo programų įgyvendinimą;

23.2. vykdo mokymo sutartyse nurodytus įsipareigojimus;

23.3. užtikrina kokybišką švietimą;

23.4. konkretina ir individualizuoja ugdymo turinį;

23.5. rengia ugdymo programas papildančius bei mokinių poreikius tenkinančius programų modulius, neformaliojo vaikų švietimo programas;

23.6. vykdo pagrindinio ugdymo pasiekimų patikrinimą, brandos egzaminus;

23.7. užtikrina sveiką, saugią mokymosi ir darbo aplinką;

23.8. teikia informacinę, psichologinę, socialinę pedagoginę, specialiąją pedagoginę, logopedinę pagalbą;

23.9. sudaro palankias sąlygas Gimnazijos savivaldos institucijų veiklai;

23.10. vykdo vaikų minimalios priežiūros priemones;

23.11. sudaro sąlygas darbuotojų profesiniam tobulėjimui;

23.12. dalyvauja šalies bei tarptautiniuose projektuose, tyrimuose;

23.13. nuolat ieško naudingų Gimnazijos veiklos organizavimui bendravimo bei bendradarbiavimo galimybių;

23.14. kuria ugdymo turinio įgyvendinimui reikiamą materialinę bazę;

23.15. organizuoja mokinių maitinimą bei mokinių pavėžėjimą į Gimnaziją ir iš jos;

23.16. organizuoja pailgintos grupės darbą;

23.17. organizuoja Gimnazijos bibliotekos darbą;

23.18. viešai, teisės aktų nustatyta tvarka, skelbia informaciją apie Gimnazijos veiklą;

23.19. įgyvendina smurto ir patyčių prevenciją bei intervenciją;

23.20. užtikrina krizių valdymą Gimnazijoje;

23.21. atlieka Gimnazijos vidaus įsivertinimą;

23.22. vykdo kitas Lietuvos Respublikos teisės aktuose ir šiuose Nuostatuose nustatytas funkcijas;

24. Vadovaujantis Lietuvos Respublikos švietimo, mokslo ir sporto ministro nustatyta tvarka mokiniams išduodami mokymosi pasiekimus įteisinantys dokumentai.

III SKYRIUS

GIMNAZIJOS TEISĖS IR PAREIGOS

25. Gimnazija, įgyvendindama savo tikslus, uždavinius bei funkcijas, turi teisę:

25.1. parinkti įvairius mokymo metodus ir mokymosi veiklos būdus;

25.2. kurti naujus mokymo ir mokymosi modelius, užtikrinančius kokybišką išsilavinimą;

25.3. gauti finansinę ar kitokią materialinę paramą Lietuvos Respublikos labdaros ir paramos įstatymo nustatyta tvarka;

25.4. bendradarbiauti su fiziniais ir juridiniais asmenimis;

25.5. jungtis į asociacijas, dalyvauti jų veikloje;

25.6. vykdyti šalies ir tarptautinius švietimo projektus;

25.7. sudaryti mokymo ir kitas sutartis;

25.8. naudotis kitomis teisės aktų suteiktomis teisėmis.

26. Gimnazijos pareigos:

26.1. užtikrinti geros kokybės švietimą;

26.2. vykdyti švietimo programas;

26.3. suprantamai ir aiškiai, taisyklinga lietuvių kalba perteikti ugdymo turinį;

26.4. vykdyti sutartus įsipareigojimus;

26.5. užtikrinti sveiką, saugią, užkertančią kelią smurto, prievartos apraiškoms ir žalingiems įpročiams aplinką;

26.6. rūpintis mokytojų ir kitų ugdymo proceso dalyvių kvalifikacijos kėlimu;

26.7. užtikrinti atvirumą vietos bendruomenei;

26.8. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

IV SKYRIUS

GIMNAZIJOS VEIKLOS ORGANIZAVIMAS IR VALDYMAS

27. Gimnazijos veiklos organizavimo teisinis pagrindas:

27.1. Gimnazijos strateginis planas, kuris patvirtintas Gimnazijos direktoriaus įsakymu Gimnazijos tarybai bei Vilniaus rajono savivaldybės vykdomajai institucijai ar jos įgaliotam asmeniui pritarus;

27.2. Gimnazijos metinis veiklos planas, kuris patvirtintas Gimnazijos direktoriaus įsakymu Gimnazijos tarybai pritarus;

27.3. Gimnazijos mokslo metų ugdymo planas, kuris patvirtintas Gimnazijos direktoriaus įsakymu Gimnazijos tarybai bei Vilniaus rajono savivaldybės vykdomajai institucijai ar jos įgaliotam asmeniui pritarus;

27.4. direktoriaus patvirtinti tvarkos aprašai, taisyklės, reglamentai.

28. Gimnazijos darbuotojų etatų skaičių tvirtina Vilniaus rajono savivaldybės taryba.

29. Gimnazijai vadovauja direktorius, kuris skiriamas penkeriems metams į pareigas viešo konkurso būdu ir atleidžiamas iš jų Vilniaus rajono savivaldybės mero Lietuvos Respublikos teisės aktų nustatyta tvarka.

30. Gimnazijos direktorius tiesiogiai pavaldus ir atskaitingas Vilniaus rajono savivaldybės tarybai ir Vilniaus rajono savivaldybės merui.

31. Gimnazijos direktoriaus funkcijos organizuojant ir koordinuojant Gimnazijos veiklą:

31.1. organizuoja Gimnazijos darbą, kad būtų įgyvendintas Gimnazijos tikslas ir atliekamos nustatytos funkcijos, tvirtina Gimnazijos struktūrą, Gimnazijos darbuotojų pareigybių sąrašą, neviršijant nustatyto didžiausio leistino pareigybių skaičiaus;

31.2. vadovauja Gimnazijos strateginio plano, metinio veiklos plano rengimui, jų įgyvendinimui, organizuoja ir koordinuoja Gimnazijos veiklą pavestoms funkcijoms atlikti, uždaviniams įgyvendinti, analizuoja ir vertina Gimnazijos veiklą, materialinius ir intelektinius išteklius;

31.3. nustato direktoriaus pavaduotojo ugdymui veiklos sritis, Gimnazijos tikslus, uždavinius ir funkcijas;

31.4. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo Gimnazijos darbuotojus, skatina juos, sprendžia darbo pareigų pažeidimo klausimus;

31.5. tvirtina Gimnazijos darbuotojų pareigybių aprašymus;

31.6. kiekvienais metais teikia Gimnazijos bendruomenei ir Gimnazijos tarybai svarstyti bei viešai paskelbia savo metų veiklos ataskaitą;

31.7. priima mokinius Vilniaus rajono savivaldybės tarybos nustatyta tvarka ir sudaro mokymo sutartis;

31.8. tvirtina Gimnazijos darbo tvarkos taisykles;

31.9. sudaro mokiniams ir darbuotojams saugias ir sveikatai nekenksmingas darbo sąlygas visais su mokymusi ir su darbu susijusiais aspektais;

31.10. analizuoja Gimnazijos veiklos ir valdymo išteklių būklę ir atsako už Gimnazijos veiklos rezultatus;

31.11. leidžia įsakymus, kontroliuoja jų vykdymą;

31.12. sudaro komisijas, darbo grupes, metodines grupes ir komisijas, metodinę tarybą;

31.13. sudaro Gimnazijos vardu sutartis Gimnazijos funkcijoms vykdyti;

31.14. organizuoja Gimnazijos dokumentų saugojimą ir valdymą teisės aktų nustatyta tvarka;

31.15. teisės aktų nustatyta tvarka valdo, naudoja Gimnazijos turtą, lėšas ir jomis disponuoja;

31.16. rūpinasi intelektiniais, materialiniais, finansiniais, informaciniais ištekliais, užtikrina jų optimalų valdymą ir naudojimą;

31.17. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams galimybę atestuotis ir organizuoja jų atestaciją;

31.18. inicijuoja Gimnazijos savivaldos institucijų sudarymą ir skatina jų veiklą, tvirtina jų nuostatus;

31.19. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;

31.20. užtikrina demokratinį Gimnazijos valdymą, bendruomenės narių informavimą, tinkamą funkcijų atlikimą, nustatytų tikslo ir uždavinių įgyvendinimą, bendradarbiavimu pagrįstų santykių užtikrinimą, skaidriai priimamus sprendimus;

31.21. atstovauja Gimnazijai kitose institucijose;

31.22. dalį savo funkcijų teisės aktų nustatyta tvarka gali pavesti atlikti direktoriaus pavaduotojui ugdymui;

31.23. vykdo kitas funkcijas, nustatytas pareigybės aprašyme ir teisės aktuose.

32. Gimnazijos direktorius atsako už:

32.1. Lietuvos Respublikos įstatymų ir kitų teisės aktų, Vilniaus rajono savivaldybės tarybos sprendimų, mero potvarkių, Vilniaus rajono savivaldybės administracijos direktoriaus ir Švietimo skyriaus vedėjo įsakymų, Švietimo skyriaus vedėjo nurodymų, pavedimų vykdymą ir tinkamą jų įgyvendinimą;

32.2. tinkamą funkcijų atlikimą, nustatytų Gimnazijos tikslų ir uždavinių įgyvendinimą;

32.3. informacijos skelbimą apie vykdomas įstaigoje formaliojo ir neformaliojo švietimo programas, jų pasirinkimo galimybes, priėmimo sąlygas, mokytojų kvalifikaciją, svarbiausius įstaigos išorinio vertinimo rezultatus, Gimnazijos bendruomenės tradicijas ir pasiekimus;

32.4. demokratinį Gimnazijos valdymą;

32.5. pedagogų etikos kodekso reikalavimų laikymąsi;

32.6. skaidriai priimamus sprendimus;

32.7. bendruomenės narių informavimą;

32.8. pedagoginio ir nepedagoginio personalo profesinį tobulėjimą;

32.9. sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

32.10. gerą ir veiksmingą vaiko minimalios priežiūros priemonių įgyvendinimą;

32.11. bendradarbiavimu grįstų santykių užtikrinimą;

32.12. Gimnazijos veiklą ir jos veiklos rezultatus.

33. Gimnazijos mokytojų metodinei veiklai organizuoti sudaromos mokytojų metodinės grupės ir Metodinė taryba.

34. Metodinės grupės skirtos mokytojams kartu su pagalbos specialistais pasirengti ugdyti mokinius: planuoti ir aptarti ugdymo turinį (programas, mokymo ir mokymosi metodus, kontekstą, mokinių pasiekimų ir pažangos vertinimo būdus, mokymo(si) ir ugdymo(si) priemones), pritaikyti jį mokinių individualioms reikmėms, nagrinėti praktinę veiklą, plėtoti mokytojų profesinės veiklos kompetencijas, suderintas su Gimnazijos strateginiais tikslais, ir kartu siekti mokinių ir Gimnazijos pažangos.

35. Metodinė taryba nustato mokytojų metodinės veiklos prioritetus, mokytojų kvalifikacijos tobulinimo poreikius, inicijuoja pedagoginių inovacijų diegimą Gimnazijoje, teikia Gimnazijos direktoriui suderintus metodinių grupių siūlymus dėl ugdymo turinio įgyvendinimo ir jo organizavimo gerinimo.

36. Metodinę tarybą sudaro Metodinių grupių pirmininkai. Metodinei tarybai vadovauja tarybos narių išrinktas pirmininkas ir jos veiklą koordinuoja direktoriaus pavaduotojas ugdymui.

37. Metodinės grupės nariai yra vieno ar kelių mokomųjų dalykų mokytojai. Metodinei grupei vadovauja grupės narių išrinktas pirmininkas. Metodinių grupių veiklą organizuoja Metodinės grupės pirmininkas, o koordinuoja Gimnazijos direktoriaus pavaduotojas ugdymui.

38. Gimnazijos metodinė taryba ir metodinės grupės veikia pagal direktoriaus patvirtintus metodinės tarybos ir metodinių grupių nuostatus.

V SKYRIUS

GIMNAZIJOS SAVIVALDA

39. Gimnazijos taryba – aukščiausia Gimnazijos savivaldos institucija, atstovaujanti mokiniams, mokytojams, tėvams (globėjams, rūpintojams) ir vietos bendruomenei sprendžiant svarbiausius Gimnazijos veiklos uždavinius:

39.1. Gimnazijos taryba sudaroma iš 10 narių: 3 mokytojų, 3 tėvų (globėjų, rūpintojų), 3 mokinių, 1 vietos bendruomenės atstovo ir veikia pagal Gimnazijos direktoriaus patvirtintus Tarybos nuostatus;

39.2. tėvus į Gimnazijos tarybą renka Tėvų komitetas, mokytojus – Mokytojų taryba, mokinius – Mokinių taryba, vietos bendruomenės atstovą deleguoja vietos bendruomenė;

39.3. nariai į Gimnazijos tarybą renkami slaptu balsavimu balsų dauguma kas dveji metai remiantis demokratiniais rinkimų principais: visuotinumo, periodiškumo ir viešumo. Nutrūkus Gimnazijos tarybos nario įgaliojimams pirma laiko, naujo nario paskyrimas vykdomas Nuostatų 39.2. punkte nustatyta tvarka. Gimnazijos tarybos narys į Gimnazijos tarybą gali būti renkamas dviem kadencijoms;

39.4. Gimnazijos tarybos nariu gali būti asmuo, turintis žinių ir gebėjimų, padedančių siekti švietimo įstaigos strateginių tikslų ir įgyvendinti švietimo įstaigos misiją. Gimnazijos tarybos nariu negali būti tos pačios švietimo įstaigos vadovas, valstybės politikai, politinio (asmeninio) pasitikėjimo valstybės tarnautojai;

39.5. Gimnazijos tarybos pirmininką, pirmininko pavaduotoją ir sekretorių atviru balsavimu balsų dauguma renka Gimnazijos tarybos nariai pirmame Gimnazijos Tarybos posėdyje;

39.6. Gimnazijos tarybos posėdžiai kviečiami ne rečiau nei du kartus per metus. Posėdžiui vadovauja Gimnazijos tarybos pirmininkas. Jei pirmininkas nedalyvauja, susirinkimą veda jo pavaduotojas. Posėdis yra teisėtas, jei jame dalyvauja ne mažiau 2/3 visų tarybos narių. Nutarimai priimami dalyvaujančiųjų balsų dauguma. Tarybos nutarimus, kurie prieštarauja Gimnazijos veiklą reglamentuojantiems dokumentams, Gimnazijos direktorius prašo svarstyti iš naujo. Be tarybos narių į posėdį gali būti kviečiami socialinių partnerių atstovai, rėmėjai, bendruomenės nariai;

39.7. teisę sušaukti neeilinį Gimnazijos tarybos posėdį turi Gimnazijos direktorius ir Gimnazijos tarybos pirmininkas;

39.8. Vilniaus rajono savivaldybės taryba, švietimo priežiūrą vykdančios institucijos, nustačiusios, kad tarybos priimti sprendimai prieštarauja įstatymams ir kitiems Gimnazijos veiklą reglamentuojantiems teisės aktams, siūlo Gimnazijos tarybai juos svarstyti iš naujo. Gimnazijos tarybai atsisakius, ginčas sprendžiamas įstatymų nustatyta tvarka.

40. Gimnazijos taryba:

40.1. teikia siūlymus dėl Gimnazijos strateginių tikslų, uždavinių ir jų įgyvendinimo priemonių, nustato Gimnazijos veiklos perspektyvas, pagrindines darbo kryptis;

40.2. pritaria Gimnazijos strateginiam planui, metiniam Gimnazijos veiklos planui, Gimnazijos ugdymo planui, Gimnazijos nuostatams bei kitiems Gimnazijos veiklą reglamentuojantiems dokumentams, teikiamiems Gimnazijos direktoriaus;

40.3. nustato neformaliojo švietimo organizavimo principus, aptaria siūlymus dėl vadovėlių ir mokymo priemonių užsakymo;

40.4. teikia siūlymus direktoriui dėl Gimnazijos veiklos tobulinimo, vertinant darbuotojų darbo rezultatus;

40.5. sprendžia mokinių elgesio klausimus;

40.6. inicijuoja Gimnazijos bendruomenės ir visuomenės bendradarbiavimą;

40.7. svarsto ir kontroliuoja Gimnazijos ūkinę ir finansinę veiklą;

40.8. gali sustabdyti kitų Gimnazijos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

40.9. svarsto Gimnazijos savivaldos institucijų ar Gimnazijos bendruomenės narių iniciatyvas ir teikia siūlymus Gimnazijos direktoriui;

40.10. inicijuoja Gimnazijos nuostatų pataisas;

40.11. priima sprendimus Gimnazijos ugdymo plane nurodytais klausimais;

40.12. sprendžia kitus Gimnazijos darbui svarbius klausimus;

40.13. skiria atstovus į viešo konkurso laisvai direktoriaus vietai užimti komisiją;

40.14. kiekvienais metais vertina Gimnazijos vadovo metų veiklos ataskaitą ir teikia savo sprendimą dėl ataskaitos Gimnazijos savininko teises ir pareigas įgyvendinančiai institucijai;

40.15. savo veiklą planuoja kalendoriniams metams, dirba pagal veiklos planą, veiklą dokumentuoja;

40.16. už savo veiklą kartą per metus atsiskaito ją rinkusiems Gimnazijos bendruomenės nariams.

41. Mokytojų taryba – nuolat veikianti Gimnazijos savivaldos institucija mokytojų profesiniams bei bendriesiems ugdymo klausimas spręsti. Tarybą sudaro visi Gimnazijoje dirbantys mokytojai, pagalbos mokiniui specialistai, kiti tiesiogiai ugdymo procese dalyvaujantys asmenys. Gimnazijos vadovas negali būti Mokytojų tarybos nariu.

41.1. Mokytojų tarybos pirmininkas, jo pavaduotojas ir sekretorius renkami mokytojų tarybos posėdyje atviru balsavimu dalyvaujančiųjų narių balsų dauguma. Mokytojų tarybos pirmininko, jo pavaduotojo ir sekretoriaus kadencija – 3 metai. Mokytojų tarybos pirmininkas, jo pavaduotojas ir sekretorius gali būti renkami dviem kadencijoms.

41.2. Mokytojų tarybos posėdžiai šaukiami ne rečiau kaip vieną kartą per pusmetį, taip pat prasidedant ir baigiantis mokslo metams. Į posėdį gali būti kviečiami ir kitų Gimnazijos savivaldos institucijų atstovai. Prireikus gali būti sušauktas neeilinis Mokytojų tarybos posėdis. Posėdis yra teisėtas, jei jame dalyvauja ne mažiau kaip 2/3 tarybos narių.

41.3. Mokytojų tarybos nutarimai priimami dalyvaujančiųjų narių balsų dauguma.

41.4. Mokytojų taryba:

41.4.1. inicijuoja Gimnazijos kaitos procesus;

41.4.2. formuoja ir koreguoja veiklos tikslus ir uždavinius;

41.4.3. aptaria aktualius švietimo klausimus, praktinius pedagoginės veiklos tobulinimo būdus, mokytojų pedagoginės ir dalykinės kompetencijos tobulinimo galimybes;

41.4.4. dalyvauja planuojant Gimnazijos veiklą: svarsto ir pritaria Gimnazijos mokslo metų ugdymo planui, teikia siūlymus Gimnazijos metiniam veiklos planui rengti;

41.4.5. pritaria Gimnazijos ugdymo ir veiklos planams, analizuoja jų realizavimą;

41.4.6. svarsto mokymo programų įgyvendinimą, ugdymo ir mokymo rezultatus;

41.4.7. kartu su Gimnazijos specialistais sprendžia Gimnazijos mokinių sveikatos, saugos, mokymosi, poilsio ir mitybos klausimus;

41.4.8. svarsto ir priima sprendimus dėl mokinių kėlimo į aukštesnę klasę, leidimo laikyti brandos egzaminus;

41.4.9. svarsto ir priima nutarimus teisės aktų nustatytais ir Gimnazijos direktoriaus teikiamais klausimais;

41.4.10. slaptu balsavimu renka atstovus į Gimnazijos tarybą, atviru balsavimu – į mokytojų ir pagalbos mokiniui specialistų atestacijos komisiją ir į viešo konkurso laisvai direktoriaus vietai užimti komisiją.

42. Gimnazijoje veikia įvairių lygmenų tėvų (globėjų, rūpintojų) savivaldos institucijos: Gimnazijos tėvų komitetas, klasių tėvų komitetai, kurie atstovauja mokinių tėvams (globėjams, rūpintojams).

42.1. Gimnazijos Tėvų komitetas yra laikoma aukščiausia tėvų (globėjų, rūpintojų) savivaldos institucija. Gimnazijos tėvų komitetą sudaro klasių tėvų atstovai. Kiekvienos klasės tėvai išrenka po vieną atstovą į Gimnazijos tėvų komitetą. Gimnazijos tėvų komitetas renkamas vieneriems metams. Gimnazijos tėvų (globėjų, rūpintojų) komiteto narių skaičius priklauso nuo klasių skaičiaus. Nutrūkus Gimnazijos tėvų komiteto nario įgaliojimams pirma laiko, naujas narys išrenkamas neeiliniame Klasės tėvų susirinkime. Gimnazijos tėvų komiteto narys gali būti renkamas trims kadencijoms.

42.1.1. Gimnazijos tėvų komiteto nariai atviru balsavimu renka pirmininką dalyvaujančiųjų narių balsų dauguma.

42.1.2. Gimnazijos tėvų komiteto susirinkimai yra kviečiami prireikus, bet ne rečiau kaip du kartus per metus.

42.2. Gimnazijos tėvų komitetas gali:

42.2.1. steigti Gimnazijos tėvų fondą (įsteigus jam vadovauja ir vykdo darbą);

42.2.2. inicijuoti Gimnazijos patalpų remonto darbus;

42.2.3. teikti siūlymus dėl ugdymo proceso ir mokinių laisvalaikio organizavimo Gimnazijos tarybai, Mokytojų tarybai;

42.2.4. bendradarbiauti su kitomis Gimnazijos savivaldos institucijomis sprendžiant iškilusias problemas ir opiausius Gimnazijos gyvenimo klausimus;

42.2.5. organizuoti tėvų budėjimą Gimnazijos renginiuose;

42.2.6. talkininkauti Gimnazijai ieškant rėmėjų.

42.3. Gimnazijos tėvų komiteto nariai apie savo veiklą informuoja juos rinkusius bendruomenės narius.

42.4. Klasių tėvų komitetai susideda iš 3 narių, išrinktų klasių tėvų susirinkimuose atviro balsavimo metu balsų dauguma vieneriems metams. Nutrūkus Klasės tėvų komiteto nario įgaliojimams pirma laiko, naujas narys išrenkamas neeiliniame Klasės tėvų susirinkime. Klasės tėvų komiteto narys gali būti renkamas trims kadencijoms.

42.5. Klasių tėvų komitetas:

42.5.1. padeda klasės vadovui spręsti ūkinius, klasės renginių organizavimo klausimus;

42.5.2. bendradarbiauja su Gimnazijos tėvų komitetu, mokytojais, Gimnazijos administracija.

43. Gimnazijoje steigiamos mokinių savivaldos institucijos: mokinių taryba, klasių mokinių komitetai.

43.1. Mokinių taryba – aukščiausia mokinių savivaldos institucija, renkama kiekvienais metais.

43.2. Mokinių taryba sudaroma iš demokratiniais principais klasių susirinkimuose išrinktų 5-8, IG-IVG klasių atstovų (po vieną iš kiekvienos klasės). Mokinių tarybos narių skaičius priklauso nuo klasių skaičiaus. Mokinių tarybos narys gali būti renkamas trims kadencijoms.

43.3. Mokinių tarybos veiklai vadovauja pirmininkas, jam nesant — pirmininko pavaduotojas. Mokinių tarybos veiklą koordinuoja Gimnazijos direktoriaus paskirtas asmuo.

43.4. Mokinių tarybos pirmininkas, pavaduotojas, sekretorius renkami tarybos posėdyje atviro balsavimo metu balsų dauguma.

43.5. Mokinių tarybos sudėtį, pasibaigus pavienių mokinių narystei taryboje dėl Gimnazijos baigimo, išvykimo iš jos ar kitų priežasčių, galima papildyti kandidatais, surinkusiais rinkimuose daugiausia balsų pagal sąrašą arba organizuojant papildomus rinkimus.

43.6. Mokinių taryba:

43.6.1. svarsto Gimnazijos veiklą reglamentuojančių dokumentų, ugdymo planų, programų projektus ir teikia siūlymus dėl jų įgyvendinimo;

43.6.2. svarsto ir pritaria metiniam popamokinių renginių planui;

43.6.3. teikia siūlymus ugdymo procesui tobulinti;

43.6.4. koordinuoja klasių komitetų veiklą, teikia siūlymus dėl mokinių laisvalaikio organizavimo;

43.6.5. padeda organizuoti mokinių socialinės pagalbos veiklą, rūpinasi drausmės ir tvarkos palaikymu Gimnazijoje;

43.6.6. svarsto mokinių teisių gynimo klausimus;

43.6.7. inicijuoja Gimnazijos mokinių savivaldos informacinių stendų apipavidalinimą;

43.6.8. renka mokinių atstovus į Gimnazijos tarybą.

43.6.9. išklauso mokinių savivaldos institucijų ataskaitas ir vertina jų veiklą.

44. Klasių mokinių komitetai renkami klasėse vieneriems metams atviro balsavimo metu balsų dauguma.

44.1 Dėl klasių mokinių komitetų narių skaičiaus, naujo nario paskyrimo vietoj iš gimnazijos išvykusio klasės komiteto nario bei nario kadencijų skaičiaus sprendžia pačios klasių bendruomenės.

44.2. Klasių mokinių komitetams vadovauja klasės seniūnas, jam nesant — jo pavaduotojas.

44.3. Klasės seniūną ir pavaduotoją renka visi klasės mokiniai atviro balsavimo metu balsų dauguma.

44.4. Klasių mokinių komitetai inicijuoja ir kartu su klasių vadovais organizuoja veiklą klasėse, teikia siūlymus Mokinių tarybai.

45. Gimnazijos savivaldos institucijos veikia bendradarbiaudamos tarpusavyje ir su kitų gimnazijų savivaldos institucijomis.

46. Gimnazija pasilieka teisę prireikus keisti Gimnazijoje susiformavusią savivaldos institucijų sistemą.

VI SKYRIUS

DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

47. Darbuotojai į darbą Gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.

48. Gimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

49. Gimnazijos direktorius, jo pavaduotojai ugdymui, mokytojai ir kiti pedagoginiai darbuotojai atestuojasi ir kvalifikaciją tobulina Lietuvos Respublikos įstatymų, Lietuvos Respublikos Vyriausybės nutarimų, Lietuvos Respublikos švietimo, mokslo ir sporto ministro įsakymų nustatyta tvarka.

50. Gimnazijos direktoriaus, jo pavaduotojo (-ų) ugdymui veiklos vertinimas vykdomas teisės aktų nustatyta tvarka.

VII SKYRIUS

GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA

51. Gimnazija valdo patikėjimo teise perduotą Vilniaus rajono savivaldybės turtą, naudoja ir disponuoja juo pagal įstatymus Vilniaus rajono savivaldybės tarybos sprendimų nustatyta tvarka. Valstybės turtą, valdomą savivaldybės patikėjimo teise, naudoja ir disponuoja juo pagal panaudos sutartis įstatymų ir Vilniaus rajono savivaldybės tarybos sprendimų nustatyta tvarka.

52. Gimnazijos lėšos:

52.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Vilniaus rajono savivaldybės biudžeto lėšos, skiriamos pagal patvirtintas sąmatas;

52.2. pajamos už teikiamas paslaugas;

52.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

52.4. projektinės lėšos;

52.5. kitos teisėtu būdu įgytos lėšos.

53. Lėšos naudojamos teisės aktų nustatyta tvarka.

54. Teisės aktų nustatyta tvarka Gimnazijos buhalterinę apskaitą tvarko ir finansinių mokestinių operacijų bei statistinių atskaitomybių parengimą užtikrina Vilniaus rajono savivaldybės administracijos Buhalterinės apskaitos skyrius, su kuriuo Gimnazija pasirašiusi buhalterinės apskaitos tvarkymo sutartį.

55. Gimnazijos finansinė veikla kontroliuojama teisės aktų nustatyta tvarka.

56. Gimnazija turi savo atsiskaitomąją sąskaitą banke. Tai savanoriški asmenų, organizacijų ir įmonių įnašai, užsienio valstybių organizacijų bei piliečių, taip pat tarptautinių organizacijų aukojamos lėšos.

57. Gimnazijos veiklos priežiūrą teisės aktų nustatyta tvarka atlieka Vilniaus rajono savivaldybės vykdomoji institucija, prireikus pasitelkdama išorinius vertintojus.

VIII SKYRIUS

BAIGIAMOSIOS NUOSTATOS

58. Gimnazija turi internetinę svetainę, atitinkančią teisės aktų nustatytus reikalavimus. Gimnazijos vieši pranešimai, kuriuos pagal šiuos Nuostatus ar Lietuvos Respublikos teisės aktus reikia skelbti viešai, skelbiami Gimnazijos internetinėje svetainėje, vietinėje spaudoje, prireikus teisės aktų nustatyta tvarka Vilniaus rajono savivaldybės interneto svetainėje

59. Gimnazijos nuostatus, jų pakeitimus ir papildymus svarsto ir derina Gimnazijos taryba, tvirtina Vilniaus rajono savivaldybės taryba.

60. Gimnazijos nuostatai keičiami ir papildomi vadovaujantis Lietuvos Respublikos švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais, Vilniaus rajono savivaldybės tarybos, Gimnazijos direktoriaus ar Gimnazijos tarybos iniciatyva.

61. Gimnazija reorganizuojama, likviduojama, pertvarkoma arba vykdoma Gimnazijos struktūros pertvarka Civilinio kodekso ir kitų teisės aktų nustatyta tvarka.

62. Pranešimai apie Gimnazijos likvidavimą, reorganizavimą, pertvarkymą bei kitais Lietuvos Respublikos biudžetinių įstaigų ir kituose įstatymuose numatytais atvejais įstatymų nustatyta tvarka ir terminais skelbiami viešai (Lietuvos teritorijoje leidžiamame dienraštyje) ir (arba) pranešama visiems įstatymų numatytiems asmenis pasirašytinai ir (arba) registruotu laišku. Pranešimuose turi būti nurodyta visa informacija, kurią pateikti reikalauja Lietuvos Respublikos civilinis kodeksas ir Lietuvos Respublikos biudžetinių įstaigų įstatymas.

63. Klausimai, neaptarti šiuose nuostatuose, sprendžiami vadovaujantis Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, Švietimo, mokslo ir sporto ministro įsakymais ir kitais Lietuvos Respublikos teisės aktais.

________________________________________

PRITARTA

Gimnazijos tarybos 2022 m. vasario 2 d.

posėdžio protokoliniu nutarimu

(Protokolas Nr. 1)